കിളിമാനൂര് ഗവ.എല്.പി.എസിലെ ഹൈടെക് മന്ദിരോദ്ഘാടനം കിളിമാനൂര്:കിളിമാനൂര് ഗവ.എല്.പി.എസിലെ ഹൈടെക് ക്ലാസുകളുടെ ഉദ്ഘാടനം 23ന് മന്ത്രി വി.ശിവന്കുട്ടി നിര്വഹിക്കും.വൈകിട്ട് 3ന് സ്കൂള് ഓഡിറ്റോറിയത്തില് നടക്കുന്ന ചടങ്ങില് ഒ.എസ് അംബിക എം.എല്.എ അദ്ധ്യക്ഷത വഹിക്കും.അടൂര് പ്രകാശ് എം.പി മുഖ്യാതിഥിയായിരിക്കും. മുന് എം.എല്.എ അഡ്വ:ബി.സത്യന്, ബ്ളോക്ക് പഞ്ചായത്ത് പ്രസിഡന്റ് ബി.പി. മുരളി,കിളിമാനൂര് പഞ്ചായത്ത് പ്രസിഡന്റ് ടി.ആര്.മനോജ്,ജില്ല പഞ്ചായത്ത് കിളിമാനൂര് ഡിവിഷന് അംഗം ജി.ജി. ഗിരികൃഷ്ണന്,ബ്ളോക്ക് അംഗം സജികുമാര്,പഞ്ചായത്ത് ആരോഗ്യ വിദ്യാഭ്യാസ സ്ഥിരം സമിതി അദ്ധ്യക്ഷന് കൊട്ടറ മോഹന്കുമാര്,കിളിമാനൂര് എ.ഇ.ഒ വി.എസ്. പ്രദീപ്,ബി.പി.ഒ വി.ആര് സാബു,ജനപ്രതിനിധികള്, സാമൂഹ്യ സാംസ്ക്കാരിക പ്രഗല്ഭര് തുടങ്ങിയവര് സംസാരിക്കും.സ്കൂള് ഓഡിറ്റോറിയത്തില് നടന്ന സ്വാഗതസംഘം രൂപീകരണയോഗം പഞ്ചായത്ത് പ്രസിഡന്റ് ടി.ആര്.മനോജ് ഉദ്ഘാടനം ചെയ്തു.കൊട്ടറ മോഹന്കുമാര് അദ്ധ്യക്ഷത വഹിച്ചു.ജില്ല പഞ്ചായത്തംഗം ജി.ജി.ഗിരി കൃഷ്ണന്,പൊതുവിദ്യാഭ്യാസ സംരക്ഷണയജ്ഞം ജില്ല കോ ഒാര്ഡിനേറ്റര് എസ്.ജവാദ്,റിട്ട:എച്ച്.എം ശാന്തകുമാരി അമ്മ,റാഫി,സി.സുകുമാരപിള്ള,മുന് പഞ്ചായത്ത് പ്രസിഡന്റ് എസ്.രാജലക്ഷ്മി അമ്മാള്,ബീനാ വേണുഗോപാല് എന്നിവര് സംസാരിച്ചു. എച്ച്.എം ഇന് ചാര്ജ് നിസ സ്വാഗതവും എസ്.എം. സി ചെയര്മാന് രതീഷ് പോങ്ങനാട് നന്ദിയും പറഞ്ഞു.